ਪੇਰੀਯਾਰ ਈ ਵੀ ਰਾਮਾਸਾਮੀ
ਇਰੋਡ ਵੇਂਕਟ ਰਾਮਾਸਾਮੀ (17 ਸਤੰਬਰ 1879 – 24 ਦਸੰਬਰ 1973), ਜਿਸਨੂੰ ਆਮ ਤੌਰ 'ਤੇ ਪੇਰੀਯਾਰ ਦੇ ਨਾਮ ਨਾਲ ਜਾਣਿਆ ਜਾਂਦਾ ਸੀ ਅਤੇ  ਈ. ਵੇ. ਰਾ.  ਜਾਂ  ਤਨਦਈ ਪੇਰੀਯਾਰ ਕਿਹਾ ਜਾਂਦਾ ਰਿਹਾ ਹੈ, ਇੱਕ ਸਮਾਜਿਕ ਕਾਰਕੁਨ, ਅਤੇ ਸਿਆਸਤਦਾਨ ਸੀ। ਉਸਨ ਸਵੈ-ਮਾਣ ਲਹਿਰ ਅਤੇ ਦ੍ਰਾਵਿੜਰ ਕਜ਼ਾਗਮ ਦਾ ਮੁਢ ਬੰਨਿਆ।

ਜ਼ਿੰਦਗੀ
ਪੇਰੀਯਾਰ ਦਾ ਜਨਮ 17 ਸਤੰਬਰ 1879 ਨੂੰ ਪੱਛਮੀ ਤਮਿਲਨਾਡੁ ਦੇ ਇਰੋਡ ਵਿੱਚ ਇੱਕ ਸੰਪੰਨ, ਪਰੰਪਰਾਵਾਦੀ ਹਿੰਦੂ ਪਰਵਾਰ ਵਿੱਚ ਹੋਇਆ ਸੀ। 1885 ਵਿੱਚ ਉਸ ਨੇ ਇੱਕ ਮਕਾਮੀ ਮੁਢਲੀ ਪਾਠਸ਼ਾਲਾ ਵਿੱਚ ਦਾਖ਼ਲਾ ਲਿਆ। ਪਰ ਕੋਈ ਪੰਜ ਸਾਲ ਤੋਂ ਘੱਟ ਦੀ ਰਸਮੀ ਸਿੱਖਿਆ ਮਿਲਣ ਦੇ ਬਾਅਦ ਹੀ ਉਸ ਨੂੰ ਆਪਣੇ ਪਿਤਾ ਦੇ ਪੇਸ਼ੇ ਨਾਲ ਜੁੜਨਾ ਪਿਆ। ਉਹਨਾਂ ਦੇ ਘਰ ਭਜਨ ਅਤੇ ਉਪਦੇਸ਼ਾਂ ਦਾ ਸਿਲਸਿਲਾ ਚੱਲਦਾ ਹੀ ਰਹਿੰਦਾ ਸੀ। ਬਚਪਨ ਤੋਂ ਹੀ ਉਹ ਇਨ੍ਹਾਂ ਉਪਦੇਸ਼ਾਂ ਵਿੱਚ ਕਹੀਆਂ ਗੱਲਾਂ ਦੀ ਪਰਮਾਣਿਕਤਾ ਉੱਤੇ ਸਵਾਲ ਉਠਾਉਂਦਾ ਰਹਿੰਦਾ ਸੀ। ਹਿੰਦੂ ਮਹਾਂਕਾਵਾਂ ਅਤੇ ਪੁਰਾਣਾਂ ਵਿੱਚ ਕਹੀਆਂ ਗੱਲਾਂ ਦੀਆਂ ਆਪਸ ਵਿੱਚ ਵਿਰੋਧੀ ਅਤੇ ਬੇਤੁਕੀਆਂ ਗੱਲਾਂ ਦਾ ਮਾਖੌਲ ਵੀ ਉਹ ਉੜਾਉਂਦਾ ਰਹਿੰਦਾ ਸੀ। ਉਹ ਬਾਲ ਵਿਆਹ, ਦੇਵਦਾਸੀ ਪ੍ਰਥਾ, ਵਿਧਵਾ ਨੂੰ ਦੂਜੀ ਸ਼ਾਦੀ ਨਾ ਕਰਨ ਦੇਣ ਦੇ, ਇਸਤਰੀਆਂ ਅਤੇ ਦਲਿਤਾਂ ਦੇ ਸ਼ੋਸ਼ਣ ਦਾ ਘੋਰ ਵਿਰੋਧੀ ਸੀ। ਉਸ ਨੇ ਹਿੰਦੂ ਵਰਣ ਵਿਵਸਥਾ ਦਾ ਵੀ ਬਾਈਕਾਟ ਕੀਤਾ। 19 ਸਾਲ ਦੀ ਉਮਰ ਵਿੱਚ ਉਸ ਦਾ ਵਿਆਹ ਨਗੰਮਲ ਨਾਮ ਦੀ 13 ਸਾਲਾ ਇਸਤਰੀ ਨਾਲ ਹੋਇਆ। ਉਸ ਨੇ ਆਪਣੀ ਪਤਨੀ ਨੂੰ ਵੀ ਆਪਣੇ ਵਿਚਾਰਾਂ ਨਾਲਓਤ ਪੋਤ ਕੀਤਾ।

ਹਵਾਲੇ 

ਮੌਤ 1973
ਦਲਿਤ ਇਤਿਹਾਸ
ਕੰਨੜ ਲੋਕ